山水有清音 禅韵自悠然亚明 高山流水
水月心方寂，云霞思独玄。
看取莲花净，方知心不染。
亚明 平沙落雁
万物自生听，太空恒寂廖。
还从静中起，却向静中消。
亚明　一望大江开
宠辱不惊，看庭前花开花落；
来去随意，任天际云卷云舒。
亚明 衡阳雁去
聚散虚空去复还，野人闲处倚筇看。
不知身是无根物，蔽月遮星作万端。
亚明 观云论道
观心同水月，解领得明珠。
今日逢支遁，高谈出有无。
亚明 虎溪三笑
一言半句便通玄，何用经书千万篇。
人若不为形所累，眼前即是大罗天。
亚明 松下问童子
松下问童子，言师采药去。
只在此山中，云深不知处。
亚明 深山藏古寺
不知香积寺，数里入云峰。
古木无人径，深山何处钟。
泉声咽危石，日色冷青松。
薄暮空潭曲，安禅制毒龙。
（毒龙：贪 嗔 痴三毒）
亚明 观瀑觅句
中岁颇好道，晚家南山陲。
兴来每独往，胜事空自知。
行到水穷处，坐看云起时。
偶然值林叟，谈笑无还期。
亚明 听瀑观心
终日看山不厌山，
买山终待老山间。
山花落尽山长在，
山水空流山自闲。
亚明 残荷雨声
远公爱康乐，为我开禅关。
萧然松石下，何异清凉山。
花将色不染，水与心俱闲。
一坐度小劫，观空天地间。
亚明 春山